เรื่องร้องเรียน (จราจร) วันที่ 2022-06-21 13:53:48 — แขวงจอมพล เขตจตุจักร กรุงเทพมหานคร
ขอแจ้งเรื่องรถเมล์ชอบจอดแช่เลนซ้ายสุดที่แยกรัชดาลาดพร้าว ขาออกไปบางกะปิค่ะ จริงๆ เลนนี้เลี้ยวซ้ายผ่านตลอดเพื่อไปรัชดาได้ แต่รถเมล์บางคันจะจอดแช่เพื่อรอรับคนที่ขึ้นมาจาก MRT ทางออก 4 ซึ่งจริงๆ ก็มีป้ายอยู่ตรงทางออก 3 ของ MRT อยู่แล้วค่ะ ตรงนั้นก็จะแช่กันไปรอบนึงแล้ว พอขยับมาที่แยกก็จะแช่กันอีกรอบ ทำให้รถตามหลังที่จะเลี้ยวเข้ารัชดาไปไม่ได้ ต้องรอไฟเขียวก่อน เค้าถึงจะยอมออกมาเลน 2 เพื่อตรงไป เป็นแบบนี้ตลอดเวลา ไม่ว่าจะตอนไหนก็เจอค่ะ ส่วนใหญ่จะเป็นรถร่วม รถ ขสมก.ก็มีบ้างแต่จะน้อยกว่า

พักหลังมีแบริเออร์มาตั้งกันไม่ให้เค้าออกมาเลน 2 ได้นะคะ (ก็คือต้องอยู่เลน 2 มาแต่แรกเลย ถ้าแช่เลนซ้านจะออกมาเลน 2 ไม่ได้เพราะจะติดแบริเออร์แต่หลังๆ แบริเออร์ก็โดนขยับให้เป็นช่อง เค้าเลยออกมาเลน 2 ได้เหมือนเดิม)

รบกวนจัดระเบียบให้หน่อยเถอะค่ะ ถ้าจัดการตรงนี้ได้ แยกนี้จะติดน้อยลงแน่ๆ ฝากด้วยนะคะ ขอบคุณค่ะ